Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Polgári Törvénykönyvrõl szóló 1959. évi IV. törvény
Paragraph Index: 204

345. §-ában meghatározott fokozott veszéllyel járó tevékenységért való felelõsség elbírálásakor. Az elbírált ügyben arra a következtetésre juthatunk, hogy olyan — a fent említett alkotmányos érdekek érvényesítését célzó — egységes szabályozás, amely magához a vadászati tevékenységhez (ezen belül különösen a vadgazdálkodáshoz, a vad elejtéséhez és a lõfegyver használatához) tapad, és amelynek hatálya az ilyen tevékenységet folytató valamennyi személyre kiterjed, elvileg is kizárja az alkotmányellenes megkülönböztetést, mert alkotmányos szempontból egynemû csoportra azonos szabályozás irányadó, függetlenül attól, hogy a vadászat megélhetési forrást, rendszeres jövedelmet biztosít számára, avagy sportból ûzi. Az adott szabályozási koncepción belül nincs tehát olyan eltérõ szabályozás, amely akár az érintettek — a jelen ügyben a sportvadászok — alkotmányos alapjogaira nézve, akár egyéb jogai tekintetében kimerítené a hátrányos megkülönböztetést. Az indítványozó által sérelmezett szabály így az Alkotmány 70/A. §-ával nem áll ellentétben, ezért megítélésem szerint az indítvány e tekintetben is megalapozatlan. Álláspontomat tehát úgy összegezném, hogy az indítvány megalapozatlansága folytán az elutasításának lett volna helye. Dr. Bagi István s. k., alkotmánybíró A különvéleményhez csatlakozom: Dr. Czúcz Ottó s. k., Dr. Holló András s. k., alkotmánybíró alkotmánybíró Az Alkotmánybíróság 42/2002. (X. 11.) AB határozata A MAGYAR KÖZTÁRSASÁG NEVÉBEN! Az Alkotmánybíróság az Országos Választási Bizottság országos népi kezdeményezés aláírásgyûjtõ ívének és az azon szereplõ kérdésnek a hitelesítése tárgyában hozott határozata ellen benyújtott kifogások alapján meghozta a következõ határozatot: Az Alkotmánybíróság az Országos Választási Bizottság

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes